28-Udi amlḥan « Ad d-nsendu iɣi ad d-nekkes udi neɣ tawarect ɣer lḥila, ad as-nerr aman akken ad yedukkel ad nexdem akur ad t-nemlaḥ ad t-nerr ɣer taguct. Ass deg ad nebɣu ad t-id-neddem ad t-nerr ad d-yefsi ɣef tmes ad d-yuɣal am zzit ad t-id-yali yiɣi d semmam ad t-id-nekkes, ad d-nesmir udi-nni ɣer lḥila ma d lmelḥ-nni ad tezder neɣ ad teqqim ɣer lqaɛa, ad neǧǧ udi-nni ad yekres mi ad t-ččeḍ ur d as-teqareḍ ara ikcem-it lmelḥ. Ma ad yeqqim aṭas wudi-nni inmelaḥ ad d-yuɣal d aqesḥan yelha i ddwa ».1